Я сама ёсць на гэтых здымках і я апранута якраз у такую сукенку, якая была знойдзена на гарышчы, і ёй невядома колькі гадоў. Мяне здзівіла, што яна пашыта цалкам рукамі, і там няма ні “маланкі” , ні гузікаў, такіх сучасных, ні машыннай строчкі. Але яна сядзіць па фігуры і вельмі акуратная, бо была вялікая праца жанчыны, што рабіла яе. Другая сукенка, ў якой я ёсць на фота, — гэта сукенка, якую шыла бабуля Ланы Руднік. Але яна так сучасна і модна глядзіцца, што неверагодна, з улікам колькі гэтая рэч праляжала ў шафе.